66 
NOVARUM STIRPIUM DECAS VIII. 
94 . CoBiomitra linearis Fcnzl. 
Habitat in Africae borcali- orientalis provincia Cor do f an ? 
unde retulit cl. Theodorus Kotschy (n. 35.) 
Herba annua, erecta, glabriuscula , digitalis ac spithamea visa. 
Radix simpliciuscula , crassitie fili emporetici mediocris, testacea. Caulis 
ejusdem crassitiei strictus, basi tantummodo v. ad mediam fere altitudinem 
ramosus, reliqua parte simplicissimus, a ramo, ad ramum parum flexuo- 
sus, in sicco striatus, pallide virens, ad lentem pube minutissima densiu 9 
leviusve consitus. Rami duo infimi oppositi, reliqui alterni, internodiis 
3— 6"' lg. discreti, simplicissimi, erecto-patentes, fastigiati, caule semper 
breviores. Folia opposita , per internodia 3 — JO'" longa, sejuncta, pri- 
mum erecta, demum flaccide patentia, brevissime petiolata, plana, mem- 
branacea, carnosula, linearia, utrinque attenuata, acutiuscula, margine 
parum revoluta, unum ad duos et dimidium pollicem longa, semilineam 
ad duas lineas lata, subtus glabra, uninervia, avenia, supra pube minu- 
tissima rara adspersa, v. omnino nuda. Flores solitarii v duo tresve in 
umbellulas interpetiolares sessiles conferti, uuo tantum persistente fructi- 
fero. Pedicelli sub anthesi calycem aequantes, tenuissime filiformes, fruc- 
tiferi incrassati, teretes, erecto incurviusculi , sesquilineam longi, gla- 
berrimi. Calyx viridi-flavescens , corollae concolor, lineam v. parum ultra 
longus, usque ad basim fere quinquepartitus, subcampanulatus , laciniis 
ovato-lanceolatis , acutiusculis v. obtusis, apice conuiventibus , glabris, 
enerviis. Corolla hypogyna, campanulata, profundissime quinquepartita, 
tubo brevissimo, laciniis linearibus obtusis, supra medium tortis, caly- 
cem duplo superantibus, flaccide patulis, utrinque glaberrimis, fauce 
coronata appendiculis quinque corniculiforinibus, incurviusculis, setaceis, 
albis, sinubus insertis, basi triangulari in angulum intus prominulis, utrin- 
que decurrentibus, foveolas corollae laciniis subjectas efforinantibus. Co- 
rona staminea nulla. Stamina corollae tubo supra basim inserta, in tubum 
brevissimum pentagonum connata. Antherae erectae , introrsae, biloculk- 
res, loculis adnatis , parallelis, connectivo immediatim supra loculos in 
laminam membranaceam, antlierarura fere longitudine, late triangularem, 
acuminatam producto. Pollinia reniformia, compressiuscula, pendula, 
extremitate angustiore retinaculis brevissimis, teretiusculis, clavatis, cum 
antheris alternantibus, stigmatis basi adhaerentibus, geminatim affixa. 
Ovarium sessile, conicum, e duobus carpidiis follicularibus, plurimum in- 
aequalibus, arcte adpressis compositum, placentis ad suturam ventralem 
decurrentibus, multiovulatis. Stigma cylindrico-conicum, calyce longe ex^ 
sertum, corollae lacinias saepe subaequans, esulcatum, apice rotunda- 
tum, integerrimum, demum spiraliter contortum, marcescens. Fructus 
folliculares, solitarii, stricte erecti, ad folliculum unicum, altero omnino 
abortivo, restricti, duos ad tres et dimidium pollicem longi, subcylin- 
drici, sesquilineam lati , versus apicem subemarginatura attenuati, mul- 
tistriati, glaberrimi, membranacei, albi, ad suturam ventralem longitu- 
dinaliter dehiscentes. Placenta tenuissime membranacea, solubilis, fatis- 
cens. Semina plurima, imbricata, pendula , oblongo linearia, extremitate 
inferiore parum latiore rotundata , superiore hilari angustiore coma pilo- 
rum simplicissimorum longissima nivea coronata, dorso convexa, facie 
ventrali concava, raphe decurrente subcarinatd, marginibus integerrimis, 
subincurvis, membranaceo-extenuata, utrinque transversim rugulosa , gri- 
sea, 3"' et parum ultra saepe longa, lineam fere lata. Embryo in axi albu- 
minis carnosi orthotropus; cotyledonibus planis, radicula brevi supera. 
